**E frig**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E frig

E cerul zid, sub el toate răsăriturile sunt curcubee în bernă,

Şi gerul asmute lichenii de timp prin crusta tăcerii

Şi vântul pustiei preface lumina din ochii frunzelor în gheţare

Hotarele de iluzii şi fantasme sunt duhuri de ceaţă eternă

Şi toate ucid înseninările şi apusurile cu infuzii ale durerii

Şi frigul din Soare împrăştie eclipse totale de căutare.

Eu te căutam, Miracol în abscisele de nevăzut ale planetei,

Şi mă încălzeam la flacăra lumânărilor stinse de Timpul Împotrivă

În tot acest carnagiu teluric şi hibernal visele se netrăiesc

În gheaţa cenuşie a unui impas pietrificat al statuetei

Ce am devenit odată cu plecarea ta exhaustivă.

Şi iarăşi e frig în spatele oglinzilor cu reflexe de burlesc,

Şi tot ce pot să fac este să aduc ofrande de verde crud siluetei

Tale, rătăcită în liniile de destin ale palmelor mele aprinse

Cândva, la începuturile zborului albatroşilor, cu petale de apus.

Ce a câştigat Timpul când plecarea ta a declanşat gerul în spirale ninse

În afara unor clepsidre, dezintegrate de secundele care nu-s?

E tot mai frig în amintirile mele cu tine

Şi de aceea, primeşte te rog aceste flori, de gheaţă atinse…

Marian Puscasiu